José María Gallo Gallo

José María Gallo Gallo, nado na Pontenova cara a 1911 e finado en Lugo o 29 de abril de 1937, foi un mestre e político galego.

 Traxectoria 
Mestre na Pontenova. Foi tesoureiro do Sindicato Minero de Vilaoudriz en 1933 e presidente do Partido Republicano Radical Socialista de Vilaoudriz. Foi depositario interino do concello de Vilaoudriz ata novembro de 1933.BOP Lugo, 8-11-1933, p. 3-4. Foi nomeado alcalde de Vilaoudriz en 1936.

Logo do golpe de Estado do 18 de xullo de 1936 foi detido e xulgado en Lugo por rebelión militar. Condenado á pena de morte, foi executado nas tapias do cuartel da Garda Civil de Lugo o 29 de abril de 1937 con Manuel Enríquez Fernández, Eduardo Suárez García, Daniel Fernández López, Marcelino Alba Meicín, Antonio García Gómez, Emilio Timiraos Cervo e Faustino Fernández Cartategui.El Compostelano, 30-4-1937, p. 2.

 Notas 

 Véxase tamén 
 Ligazóns externas 
 Ficha en Represión franquista en Lugo

Categoría:Profesores de Galicia
Categoría:Alcaldes de concellos galegos desaparecidos
Categoría:Alcaldes de Galicia durante a II República
Categoría:Asasinados polo bando nacional en Galicia
Categoría:Nados na Pontenova
Categoría:Finados en 1937
Categoría:Nados en 1911
Categoría:Personalidades de Galicia sen imaxes finados hai máis de 80 anos